CELEX: C2005/115/13
Language: el
Date: 2005-05-14 00:00:00
Title: Απόφαση του Δικαστηρίου (πέμπτο τμήμα), της 10ης Μαρτίου 2005, στην υπόθεση C-531/03: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (Παράβαση κράτους μέλους — Οδηγία 97/11/ΕΚ — Εκτίμηση των επιπτώσεων ορισμένων δημοσίων και ιδιωτικών έργων στο περιβάλλον — Σχέδια κατασκευής αυτοκινητοδρόμων σε ορισμένα ομόσπονδα κράτη)

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 10ης Μαρτίου 2005
   στην υπόθεση C-531/03: Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (1)
   
   (Παράβαση κράτους μέλους - Οδηγία 97/11/ΕΚ - Εκτίμηση των επιπτώσεων ορισμένων δημοσίων και ιδιωτικών έργων στο περιβάλλον - Σχέδια κατασκευής αυτοκινητοδρόμων σε ορισμένα ομόσπονδα κράτη)
   (2005/C 115/13)
   Γλώσσα διαδικασίας: η γερμανική
   Στην υπόθεση C-531/03, με αντικείμενο προσφυγή του άρθρου 226 ΕΚ λόγω παραβάσεως, που ασκήθηκε στις 18 Δεκεμβρίου 2003, Επιτροπή των Ευρωπαϊκών Κοινοτήτων (εκπρόσωποι: J.-C. Schieferer και F. Simonetti) κατά Ομοσπονδιακής Δημοκρατίας της Γερμανίας (εκπρόσωποι: C.-D. Quassowski και M. Lumma), το Δικαστήριο (πέμπτο τμήμα), συγκείμενο από τους R. Silva de Lapuerta, πρόεδρο τμήματος, J. Makarczyk (εισηγητή) και P. Kūris, δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 10 Μαρτίου 2005 απόφαση με το ακόλουθο διατακτικό:
   
               1.
            
            
               Η Ομoσπoνδιακή Δημoκρατία της Γερμανίας, μη μεταφέροντας εμπροθέσμως στην εσωτερική έννομη τάξη την οδηγία 97/11/ΕΚ του Συμβουλίου, της 3ης Μαρτίου 1997, περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, όσον αφορά σχέδια κατασκευής αυτοκινητοδρόμων στο ομόσπονδο κράτος Ρηνανία-Παλατινάτο και επιτρέποντας στο ομόσπονδο κράτος της Βόρειας Ρηνανίας-Βεστφαλίας, κατά τη λήξη της ίδιας προθεσμίας, να εγκρίνει σχέδια κατασκευής αυτοκινητοδρόμων χωρίς εκτίμηση περιβαλλοντικών επιπτώσεων, μέσω της εγκρίσεως του χωροταξικού σχεδιασμού, παρέβη τις υπoχρεώσεις πoυ υπέχει από την εν λόγω οδηγία και από το άρθρο 4, σε συνδυασμό με το παράρτημα Ι, αριθ. 7, στοιχεία β' και γ', και το παράρτημα ΙΙ, αριθ. 10, στοιχείο ε', της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 97/11.
            
         
               2.
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 59 της 6.3.2004.